România primește luni peste un milion de doze de vaccin Pfizer, o tranșă record.
Andrei Baciu anunță o tranșă record de vaccin Pfizer pentru România: peste un milion de doze. 1.091.610 doze vaccin Pfizer/BioNTech vor ajunge luni în România. De la începutul campaniei de vaccinare, în România au fost vaccinate 4.279.781 de persoane.
Mâine, 31 mai, România va primi cea mai insemnată tranșă de vaccin de la compania Pfizer BioNTech, care constă în 1.091.610 doze. Vaccinurile vor fi livrate pe cale aeriană și vor ajunge pe aeroporturile din Otopeni, Cluj-Napoca și Timișoara.Transportul către centrele de stocare este asigurat de firma producătoare, inclusiv pe cale terestră. Vaccinurile sunt transportate în condiții optime de siguranță, în containere speciale, cu gheață carbonică și folie etanșă.Astfel, procesul de vaccinare continuă atât în centrele din București, cât și din țară, dozele fiind distribuite după cum urmează:Știrea inițialăPeste un milion de doze vor ajunge în România luni, aceasta fiind cea mai mare tranșă de vaccin pentru România, anunță Andrei Baciu, vicepreședintele Comitetului Național de Coordonare a Activității de Vaccinare împotriva COVID-19 (CNCAV).Andrei Baciu a scris, duminică, pe Facebook, că o tranșă record de vaccin pentru România va ajunge luni. Este vorba de 1.091.610 doze vaccin Pfizer/BioNTech, cea mai mare tranșă de la debutul campaniei de vaccinare. "Trei aeronave sunt pregătite astfel încât dozele să fie livrate în siguranță, iar zborurile vor avea loc pe aeroporturile Otopeni, Cluj-Napoca și Timișoara. Aceste doze vor ajunge în centrele regionale din Constanța, Timișoara, Cluj-Napoca, București, Iași și Brașov. Mă bucur că cele 4 companii autorizate în Uniunea Europeană livrează vaccinurile conform planului stabilit cu țara noastră. Este important ca fiecare doză să fie folosită în centrele deschise în toată țara", spune Baciu.De la începutul campaniei de vaccinare, în România au fost vaccinate 4.279.781 de persoane, dintre care 3.460.426 cu ambele doze.